yásya vaidyutó dáhet kíṃ tátra kárma kā́ prā́yaścittir íti tád vidyā́d upáriṣṭā́n mā́ śukram ā́gann úpa mā́ṃ devā́ḥ prā́bhūvañ chréyā́n bhaviṣyā́mī́ti yády u asya hŕ̥̄dayaṃ vy èvá likhéd agnáye 'psumate 'ṣṭā́kapā́laṃ puroḍā́śaṃ nírvapet tásyā́vŕ̥̄t tā́ evá saptádaśa sā́midhenī́r ánubrūyā́d vā́rtraghnā́v ā́jyabhā́gau virā́jau saṃyā́jyè áthaité yā́jyā́nuvā́kyè apsv àgne sádhiṣ ṭáva saúṣadhīr ánurudhyase gárbhe sán jā́yase púnar íty átha yā́jyā̀ gárbhe asyóṣadhīnā́ṃ gárbho vánaspátīnā́m gárbhā́ víśvasya bhūtasyā́gne gárbho apā́m asī́ti śā́ntim evā̀bhyā́m etád vadati yájamā́nasya prajā́yai paśūnā́m áhiṁsā́yā́ etád evá tátra kárma